ตรวจเข้ม ทางหลวง 359 ไม่พบผิดปกติ หลังคนแชร์ภาพตะปูเรือใบ
(ภาพจาก ตำรวจ ภ.จว.สระแก้ว),ผู้การฯ สระแก้ว สั่ง ตร. 3 พื้นที่ เพิ่มความปลอดภัย ปชช. หลังมีผู้โพสต์เตือนภัยการใช้ทางหลวงหมายเลข 359 วัฒนานคร-ตาพระยา พร้อมภาพตะปูเรือใบ เผยส่ง จนท.ตรวจแล้วไม่พบผิดปกติ เตือน หากเป็นเรื่องเท็จถูกดำเนินคดีแน่,เมื่อเวลา 14.00 น. วันที่ 7 มิ.ย. 59 พล.ต.ต.ยิ่งยศ เทพจำนงค์ ผบก.ภ.จว.สระแก้ว สั่งการให้ตำรวจภูธร 3 พื้นที่ ประสานกับ ร.ต.ต.สุรพล ยิ้มใย รอง สว.ตำรวจทางหลวงสระแก้ว ทหารกองกำลังบูรพา และมณฑลทหารบกที่ 19 หลังมีผู้โพสต์ภาพตะปูเรือใบบนถนน โดยระบุว่าเป็น จ.ปราจีนบุรี สระแก้ว และ บุรีรัมย์ จึงจัดชุดออกลาดตระเวนและสั่งการตำรวจภูธรทั้ง 3 พื้นที่ ไม่ว่าจะเป็นที่ สภ.เมืองสระแก้ว สภ.วัฒนานคร และ สภ.ตาพระยา ออกตรวจตามจุดเสียงแล้ว ไม่ว่าจะเป็นที่เปลี่ยวและจุดสำคัญ รวมถึงปั๊มน้ำมัน แต่ไม่พบตามสิ่งที่มีผู้โพสต์แต่อย่างใด ซึ่งถ้าประชาชนที่ใช้เส้นทางดังกล่าวพบเห็นให้แจ้งได้ที่หมายเลข 191 และตำรวจทางหลวง หมายเลข 1193 จะมีเจ้าหน้าที่ตำรวจมาช่วยเหลือทันที,พล.ต.ต.ยิ่งยศ กล่าวว่า หลังพบเห็นว่ามีผู้โพสต์เตือนภัยให้ผู้ใช้เส้นทางจากตัวเมืองสระแก้ว ทางหลวงหมายเลข 359 เข้าถนน 3198 (วัฒนานคร-ตาพระยา) ระวังผู้ก่อเหตุประสงค์ร้ายต่อทรัพย์สิน จึงได้สั่งการตำรวจทั้ง 3 พื้นที่ให้ประสานกับเจ้าหน้าที่ผู้เกี่ยวข้องตรวจสอบซึ่งขณะนี้ยังไม่พบ แต่เพื่อความไม่ประมาทได้กำชับเจ้าหน้าที่ตำรวจทั้ง 3 พื้นที่แล้ว เพื่อสร้างความปลอดภัยให้กับพี่น้องประชาชนที่ใช้เส้นทางดังกล่าว จะได้เพิ่มความระมัดระวังการเดินทางในยามวิกาล รวมถึงแนะนำให้เดินทางเป็นหมู่คณะเพื่อความปลอดภัยทั้งชีวิตและทรัพย์สิน,ทั้งนี้ หากเรื่องดังกล่าวไม่เป็นความจริง ขอเตือนผู้โพสต์ว่าการทำให้ประชาชนตื่นตระหนก หวาดกลัว จะถูกดำเนินการฐานความผิด พ.ร.บ.คอมพิวเตอร์.
ผู้การฯ สระแก้ว สั่ง ตร. 3 พื้นที่ เพิ่มความปลอดภัย ปชช. หลังมีผู้โพสต์เตือนภัยการใช้ทางหลวงหมายเลข 359 วัฒนานคร-ตาพระยา พร้อมภาพตะปูเรือใบ เผยส่ง จนท.ตรวจแล้วไม่พบผิดปกติ เตือน หากเป็นเรื่องเท็จถูกดำเนินคดีแน่
เตือนภัยการใช้ทาง,ตะปูเรือใบ,ทางหลวงหมายเลข 359,วัฒนานคร,ตาพระยา,สระแก้ว,ปราจีนบุรี,ข่าว,ไทยรัฐออนไลน์,ข่าวไทยรัฐ,ไทยรัฐ,ข่าวทั่วไทย